Here is a page extracted from Wikipedia that may contain CSS, HTML, and a lot of unformatted text.

Title: Portiella
Content: Portiella yera un lugar medieval situau en o municipio de Samianigo.

Toponimia
D'o latín PORTA "puerta" con o sufixo diminutivo -iella, fendo referencia a la suya ubicación en un collau u divisoria d'auguas.

Historia
Bi ha dos documentos d'o Cartulario d'o monesterio de Sant Andreu de Fanlo que ferian referencia teoricament a iste lugar, encara que no ye guaire claro.

O primero d'ells, con calendata d'entre 1038 y 1049, describe como l'abat de Fanlo y os vecins d'Abellada alcuerdan o pago de diezmos d'istos zaguers "devante totos vicinos de Portiella et de Bentué et de Avellana".

Atro documento, d'entre os anyos 1035 y 1070, fa referencia a la entrega d'unas tierras en Grasa por parti de donya Sancha de Biescas y os suyos fillos, estando, entre atros, testigo de l'acto García López de
Portiella.

Referencias

Despoblaus d'a provincia de Uesca
Lugars de Samianigo